CELEX: 62019CN0516
Language: hr
Date: 2019-07-09 00:00:00
Title: predmet C-516/19: Zahtjev za prethodnu odluku koji je 9. srpnja 2019. uputio Verwaltungsgericht Berlin (Njemačka) — NMI Technologietransfer GmbH protiv EuroNorm GmbH

30.9.2019   
            
            
               HR
            
            
               Službeni list Europske unije
            
            
               C 328/22
            
         
      Zahtjev za prethodnu odluku koji je 9. srpnja 2019. uputio Verwaltungsgericht Berlin (Njemačka) — NMI Technologietransfer GmbH protiv EuroNorm GmbH
      (predmet C-516/19)
      (2019/C 328/24)
      Jezik postupka: njemački
      
         Sud koji je uputio zahtjev
      
      Verwaltungsgericht Berlin
      
         Stranke glavnog postupka
      
      
         Tužitelj: NMI Technologietransfer GmbH
      
         Tuženik: EuroNorm GmbH
      
         Prethodna pitanja
      
      
                  1.
               
               
                  Može li se smatrati da društvo s ograničenom odgovornosti, koje se bavi ekonomskom djelatnosti, u skladu s člankom 3. stavkom 4. Priloga I. Uredbi br. 651/2014 (1) nije malo ili srednje poduzeće (u daljnjem tekstu: MSP) već zato što 90 % njegova kapitala drži zaklada građanskog prava u čijem su starateljskom odboru od 17 članova, koji nije ovlašten za vođenje poslova, dva zastupnika ministarstava, jedan gradonačelnik grada, jedan rektor sveučilišta, tri profesora tog sveučilišta, jedan predsjednik još jedne ustanove za visoko obrazovanje i jedan direktor industrijske i trgovačke komore?
               
            
                  2.
               
               
                  Jesu li državna sveučilišta i ustanove za visoko obrazovanje te njemačke industrijske i trgovačke komore tijela javne vlasti u smislu članka 3. stavka 4. Priloga I. Uredbi br. 651/2014?
               
            
                  3.
               
               
                  Jesu li osobe koje u starateljskom odboru djeluju volonterski tijela javne vlasti u smislu članka 3. stavka 4. Priloga I. Uredbi br. 651/2014 samo zato što glavnu profesionalnu djelatnost obavljaju u tijelu javne vlasti?
               
            
                  4.
               
               
                  Pretpostavlja li upravljanje od strane tijela javnih vlasti u smislu članka 3. stavka 4. Priloga I. Uredbi br. 651/2014 da organi tijela javne vlasti mogu volonterskim članovima starateljskog odbora davati upute o određenom načinu glasovanja u starateljskom odboru?
               
            
                  5.
               
               
                  Pretpostavlja li neizravno upravljanje glasačkim pravima od strane tijela javne vlasti da je nedvojbeno da tijela javne vlasti utječu na članove starateljskog odbora kako bi oni glasačka prava ostvarivali na način koji odrede tijela javne vlasti?
               
            
                  6.
               
               
                  Je li riječ o neizravnom upravljanju glasačkim pravima od strane tijela javne vlasti već u slučaju kada postoji mogućnost da članovi starateljskog odbora u svojim aktivnostima u starateljskom odboru uzimaju u obzir interese svojih javnih organizacija iz kojih dolaze?
               
            
                  7.
               
               
                  Pretpostavlja li izraz „zajedno upravljaju” u smislu članka 3. stavka 4. Priloga I. Uredbi br. 651/2014 da se može utvrditi zajedničko donošenje odluka tijela javne vlasti u vezi s glasačkim pravima?
               
            
                  8.
               
               
                  Je li za „upravljanje” u smislu članka 3. stavka 4. Priloga I. Uredbi br. 651/2014 relevantno kako zaklada stvarno primjenjuje Statut ili je relevantno moguće shvaćanje teksta Statuta?
               
            
         (1)  Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL 2014., L 187, str. 1.)